# stank
## Brezhoneg
### Etimologiezh

    Amprestet eo bet digant estanc e galleg kozh (skuizh-divi, brevet), diwar ar verb estanchier (stouvañ, serriñ, paouez, ehan), levezonet gant ar ger stagnum e latin (stank).

### Anv-gwan

| Derez | Furm |
| Derez-plaen | stank |
| Derez-uheloc'h | stankoc'h |
| Derez-uhelañ | stankañ |
| Derez-estlammiñ | stankat |
stank /ˈstãŋk/; ken stank / ker stank.
* tost an eil d'egile,
** Bez' e oa anezhi un doare gwezenn-bin, stank he delioù ha bodennek. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 22.)
** Da garotez zo kalz re stank; ret e vo dit distankañ anezho. — (Jules Gros, Le trésor du breton parlé Deuxième Partie, 1970, p. 491.)
** kaout bugale stank : ganet tost an eil war-lerc'h egile
** ober glav stank, glizh stank
** Glao stank a ra. — (Troude, Nouvelles conversations en breton et en français, 1857, p. 2.)
** Ober a rae glav stank. — (Jules Gros, Le trésor du breton parlé Deuxième Partie, 1970, p. 491.)
* niverus, fonnus
** An dud reizh evel da dad n'int ket stank. — (Jules Gros, Le trésor du breton parlé Deuxième Partie, 1970, p. 491.)
** Honnezh he devoa bet bugale stank. — (Jules Gros, Le trésor du breton parlé Deuxième Partie, 1970, p. 491.)

#### Gerioù enepster

* rouez, tanav

#### Deveradoù

* stankaat
* distankaat
* distank

### Adverb

stank /ˈstãŋk/
* Ober un dra bennak stank, en un doare stank.
** [...] ; ur youc'hadenn skiltrus a dregernas dre bevar c'horn bourk Plabenneg, ar bizhier a savas en aer, ar mein a gouezhas stank war Gorbet hag e soudarded. — (Lan Inizan, Emgann Kergidu 1, Brest, 1877, eil emb. Al Liamm 1977, p. 193.)
** Ken stank ha grizilh e kouezhe war ar c'hlazenn dirak ar beorien santimoù ha gwenneien, ha d'ar c'houlz-se, kristenien, e vire c'hoazh ur gwenneg a netra e holl dalvoudegezh. — (Jarl Priel, Va Zammig Buhez, Al Liamm, 1954, p. 55.)

#### Deveradoù

* distankañ
* distanker, distankour
* stankad
* stankadenn
* stankadur
* stankañ, stankiñ
* stankell
* Stankenn
* stankennad
* stankennañ, stankenniñ
* stanker, stankour
* stankerezh
* stankted
* stankter
* stankus

### Anv-kadarn

stank /ˈstãŋk/ benel (liester : stankoù)
* Poull-dour
** Ha me o skeiñ ur maen er stank ; neuze, 'vat, e oa troc'het kaoz ar merc'hed. — (Jules Gros, Le trésor du breton parlé Deuxième Partie, 1970, p. 548.)
** E-kichen, div pe deir halegenn, un izba, ur stank gant houidi warni ha gwazi a zifrete o diveskell gleb en ur grapout war ar ribl. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 14.)
** Freuz ar c’hastell, » eme ar roue, « ha taol ar vein er stank. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 173.)
* stank ar vilin
* ur stank-ogerez
* poull-kannañ
** Dilun e oa ar gaoz-se gant ar merc'hed war ar stank. — (Jules Gros, Le trésor du breton parlé Deuxième Partie, 1970, p. 490.)
** War ar stankoù e vez gragailh. — (Jules Gros, Le trésor du breton parlé Deuxième Partie, 1970, p. 490.)
** Ur stank c'holoet. — (Jules Gros, Le trésor du breton parlé Deuxième Partie, 1970, p. 490.)

#### Troioù-lavar

* bezañ beuzet e dad/he zad e stank ar vilin-avel

#### Troidigezhioù

* afrikaans : dam
* alamaneg : Teich , Tümpel , Weiher
* daneg : dam
* esperanteg : lageto
* faeroeg : tjørn
* frizeg : fiver
* galleg : étang
* gresianeg : λιμνούλα (limnúla)
* hensaozneg : mere
* ido : lageto
* indonezeg : lubuk , telaga (aussi terlaga )
* italianeg : stagno
* katalaneg : estany
* nederlandeg : kolk , vijver , waterplas , plas
* okitaneg : estanh
* portugaleg : lago
* sámi an Norzh : láttu
* saozneg : pond
* spagnoleg : estanque , lago
* svedeg : damm
* tagalog : lánaw
* vietnameg : ao

### Furm verb

stank /ˈstãŋk/
* Furm ar verb stankañ e trede gour unan an amzer-vremañ, en doare-disklêriañ
** [...], ha n'en devo nepred, an aotre digant Doue da deurel ur sellad en tu all d'an nor teñval a stank an Dazont. — (Langleiz, Romant ar Roue Arzhur/levrenn I : Marzhin, Al Liamm, 1975, p. 17.)
* Furm ar verb stankañ en eil gour unan an amzer-vremañ, en doare-gourc'hemenn:
** Stank da forn, da glapez! ! - Serr da veg !

#### Troidigezhioù

* galleg : (elle) barre , (il) barre
* galleg : (elle) bouche , (il) bouche

### Daveoù

Roll an daveoù :
* : Dictionnaire étymologique du breton

## Saozneg
### Etimologiezh

    Eus ar verb stink (war batrom drink).

### Furm verb

stank /ˈstãŋk/
* amzer-dremenet-strizh ar verb stink.